Priopćenje za javnost povodom članka objavljenog 10. rujna. 2020. godine na portalu 034 pod nazivom "Novi ovdašnji portal s "certifikatom" da piše korektno". a u **režiji** gosp. **Jerka Zovaka** s portala Sbplus iz Slavonskog Broda.

Poštovani, nakon promišljanja odlučio sam kratko se osvrnuti se na imenovani članak.

Ovo je još jedan zorni primjer kako neovisni i samostalni novinar **ne smije** postupati u javnom eteru.

**Dražen Krstanović** dozvoljava sebi kao i mnogo puta do sada da **insinuira i krajnje neetički informira** čitalačku publiku neprovjerenim i polu informacijama što je u suprotnosti s Etičkim kodeksom koje je izdalo Hrvatsko novinarsko društvo.

Bez ikakvog uporišta, činjenica i živućih dokaza insinuira da je moja **malenkost** podnijela pritužbu protiv njega i njegovog načina rada Agenciji za nadzor elektroničkih medija. Ako je već Agencija, kako u članku stoji, donijela **nekakvu presudu u nekakvom predmetu** zašto Dražen Krstanović, koji inače redovito to čini, nije istu objavio na svomu portalu? Ako nadalje ta i takva presuda postoji u njoj bi vjerojatno bili sadržani i podaci iz kojih bi se moglo iščitati tko je pritužbu podnio i zašto?

Sumnjajući da takva presuda uopće postoji i u takvom narativu pozivam Dražena Krstanovića **da ju objavi** na svomu portalu jer nema razloga takvu velebnu vijest za njega kako se nadalje u članku spominje ne podijelit s čitalačkom publikom.

Ono što mi je upalo u oko i zaintrigiralo moju **malenkost** jest uporaba riječi **kukavičluk** od strane Krstanovića, a u kontekstu moje osobnosti.

Novinar, a što Dražen Krstanović nije po vokaciji, bi trebao biti iznimno oprezan kada upotrebljava tu riječ vrlo snažnog značenja. Pojasnit ću Krstanoviću na jednom jezgrovitom primjeru što je pravi kukavičluk i što on sve reproducira.

Uzmimo za primjer građanina Republike Hrvatske koji je počinio niz kaznenih djela na prostoru Republike Hrvatske te u nakani da izbjegne sučeljavanje sa istim pred pravnom državom i njezinim pravosudnim sustavom, a u nakani da izbjegne isto bježi u susjednu državu gdje godinama obitava čekajući zastaru postupanja po istima. **To je eklatantni primjer kukavičluka i nepoštivanja domovine.**

Mogao bih sijaset primjera još navoditi no pametnome bi trebalo biti dosta. Istaknut ću samo još jednu sjajnu misao velikog čovjeka, **Jean-Paul Sartra** "Čovjek je odgovoran za ono što on jest... Svagda za kukavicu postoji mogućnost da više ne bude kukavica, a za heroja da prestane biti herojem."

Neovisan novinar bi bio barem donekle zaintrigiran da sazna kako je moguće da jedan vatrogasni toranj u Općini Jakšić košta tri milijuna i dvjesto tisuća kuna (3.200.000,00) a istovremeno cjelokupna cijena vrtića u Općini Antunovac košta manje od tri milijuna.

Usporedno s tim ističem da je cijena koštanja vrtića u Općini Jakšić, inače gabaritno manjeg od vrtića u Antunovcu, koštala šest milijuna kuna.

Nekoliko je članaka Krstanović objavio u svezi izgradnje vatrogasnog tornja no nikada nije došao u iskušenje da uđe u cjenovni segment istoga.

Zna se i zašto. Nadalje, isti čovjek koji piše na svomu portalu nije niti u jednom trenutku bio zaintrigiran kao novinar da upita **Ivicu Kovačevića** kako je moguće da planirana cijena za obnovu objekta stare škole bude nevjerojatnih pet milijuna i osamsto tisuća kuna. **Zna se i zašto.**

Pitam stoga Dražena Krstanovića, inače velikog prijatelja Ivice Kovačevića, načelnika Općine Jakšić s kojim pravom insinuira i spominje moje ime, a da nema egzaktne dokaze za to? Zna li on da je to **teška povreda novinarske etike** podložna oštrim sankcijama Vijeća časti Hrvatskog novinarskog društva?

Ili je svjestan činjenice da on ipak nije novinar negoli osoba koja piše za svoj portal ne podliježe tom i takvom Etičkom kodeksu?

Nadam se da je pročitao Etički kodeks ponašanja novinara već kad tako silno novinar želi biti. Taj isti Dražen Krstanović je prije dvije godine podigao kaznenu prijavu protiv člana Oporbene petorke koja je naravno promptno odbačena od strane ODO iz Požege no time se još dodatno svrstao uz bok Ivice Kovačevića nastojeći umanjiti publicitet silnih istraga koje su se vodile, a i danas vode zbog sumnje u počinjenje više kaznenih djela.

Dakle kao novinar se svrstao, a što ne smije krajnje navijački i pristrano na stranu osobe koja ga po članku financira iz Općinskog proračuna.

Na koncu još jednom pozivam Dražena Krstanovića na objavu presude Agencije za nadzor elektroničkih medija, a kako je navedeno u članku koji je potpisao gosp. Zovak.

Svoje osobne i ine frustracije Dražen Krstanović će morati rješavati negdje drugdje ili na nekomu drugom, a nikako na mojoj **malenkosti** u što se imao prigode uvjeriti nekoliko puta.

Pokušavao je u nekoliko navrata kroz svoje članke, a vezano za Općinu Jakšić i Ivicu Kovačevića, zaprijetiti Oporbenoj petorki što je inače njegov stil pisanja i pokušaja vršenja pritiska na određenu osobu ili grupaciju.

Nije uspio niti hoće jer je Oporbena petorka pretvrd orah za Dražena Krstanovića u što se i uvjerio. To jedan neovisni i samostalni novinar ne čini niti smije.

Dakle, činio je i čini puno toga što ne bi smio inače kao osoba, a kamoli kao osoba koja piše za svoj portal i želi možda jednoga dana biti novinar.

Inače on je bio i ostao simpatični lik Oporbene petorke Općine Jakšić jer već tri godine pokušava nemoguće, a to je spasiti svoga prijatelja kroz pisanu riječ Ivicu Kovačevića od odgovornosti za sve ono što je učinio protivno interesima stanovnika Općine Jakšić.

Koristim i ovu prigodu da istaknem bit koja glasi: U Općini Jakšić se dogodio teški kriminal i lopovluk koji je argumentiran i činjenično potkrijepljen egzaktnim materijalnim dokazima po kojim postupaju institucije Republike Hrvatske.

Ono što je poražavajuće za njih jest i to da krug oko Ivice Kovačevića postaje sve tanji i prozirniji unatoč tomu što Dražen Krstanović gotovo svakodnevno objavljuje aktivnosti imenovanog ne bi li fokus događanja sa pravosudne scene prebacio negdje drugdje.

Na koncu mali savjet u najboljoj vjeri, neka što više koristi znanje i sposobnost svoga radnog kolege gosp. **Jelenka Topića** jer će na taj način ne samo puno toga naučiti već i spoznati kako djeluje istinski novinar na društvenoj sceni.

Poštovani gsp. Zovak, nadam sam da ćete objaviti ovo kratko priopćenje, a što sam uvjeren za gosp. Mandarića.

S poštovanjem.

U Jakšiću, 13.09.2020.godine.

Mladen Raguž, samostalni i neovisni vijećnik Općine Jakšić